laion/Wikipedia-Exotic huggingface dataset:
באתי אלייך

באתי אלייך הוא שיר של הזמר הישראלי איל גולן, השיר יצא לאור ב-10 באפריל 2016, ונכנס לאלבומו ה-19, רחוק מכאן. השיר נכתב והולחן על ידי השותפים דולב רם ופן חזות (דולי ופן), והופק על ידי דודו קומה. העיצוב הגרפי של הקליפ והעטיפה עוצבו על ידי סיני גרפיקס בע"מ, חברת עיצוב גרפי, שעבדה בעבר עם גולן. על העטיפה רואים את גולן מביט לצד ושמאלו את שמו, את שם השיר וזמנו. נכון ליולי 2024 עומד מונה הצפיות של הקליפ על למעלה מ-46 מיליון צפיות ביוטיוב. השיר זכה בשיר השנה לשנת תשע"ו (2016). סרטון השיר "באתי אלייך" באתר יוטיוב מידע על הרצועה "באתי אלייך" באתר ספוטיפיי מילות השיר "באתי אלייך" באתר שירונט Makoשיר השנה תשע"ו: "באתי אלייך" של איל גולן, מתוך אתר מאקו, 2 באוקטובר 2016
אליעזר נחמן פואה

רבי אליעזר נחמן פואה (נפטר בב' בתמוז ה'תי"ט, 1659), היה חכם איטלקי, תלמיד הרמ"ע מפאנו. נולד ברג'יו שבאיטליה לאביו שמואל. את רוב תורתו למד מפי רבי מנחם עזריה מפאנו (המכונה הרמ"ע מפאנו). הוא עסק רבות בתורת הקבלה ועמד בראש קבוצת תלמידים בשם 'חבורת עלובים'. בנוסף שימש אב בית הדין של מחוז מודנה. הוא עסק גם בקבלה מעשית וכתב קמיעות שונים. בין ספריו של רבי אליעזר נחמן פואה נימנים: גרן ארנן – על התורה. זיכרון אבות – על מסכת אבות. מדרש בחידוש - על הגדה של פסח, הודפס בוונציה. דרכי התשובה - מאמרים בנושא התשובה ועוד. רק ספרו על הגדה של פסח יצא בחייו, שאר הספרים נדפסו רק במאה ה-21, וחלקם עדיין בכתב יד. המדפיסים בני פואה רבי אליעזר נחמן פואה, באתר האנציקלומדיה להנצחת צדיקים אליעזר נחמן פואה, באתר "החכם היומי" ערך זה הוא קצרמר בנושא רבנים. אתם מוזמנים לתרום לוויקיפדיה ולהרחיב אותו.
אליפות אסיה בכדורגל נשים 2008

אליפות אסיה בכדורגל נשים 2008 (באנגלית: 2008 AFC Women's Asian Cup) היא המהדורה ה-16 של אליפות אסיה בכדורגל נשים שארגנה קונפדרציית הכדורגל של אסיה. הטורניר נערך בווייטנאם והתקיים מ-28 במאי עד 8 ביוני 2008.
דמפסי ופירפו

דמפסי ופירפו (נקרא לעיתים גם דמפסי דרך החבלים) הוא ציור שמן על קנבס מאת האמן האמריקאי ג'ורג' בלווז שצייר אותו בשנים 1923–1924. הוא מציג את קרב האגרוף ב-14 בספטמבר 1923 בין ג'ק דמפסי האמריקאי ולואיס אנחל פירפו הארגנטינאי. הציור נחשב לציור האיגרוף המפורסם ביותר שבלווז צייר. הציור שמור באוסף מוזיאון ויטני לאמנות אמריקאית מאז פתיחת המוזיאון ב-1931. הציור מתאר רגע דרמטי בקרב, שבו פירפו הפיל את דמפסי אל מחוץ לזירה, אף על פי שאת הקרב סיים בסופו של דבר דמפסי בתור המנצח. בלווז הכניס את עצמו לתוך ציור במעין הופעת קמע, בתור האדם המקריח שנמצא בקצה השמאלי של התמונה. הציור מצויר בסגנון אסכולת אשקאן. בסרט רוקי משנת 1976 מופיעה רפרודוקציה של הציור בדירתו של רוקי. הציור הופיע בפרק של משפחת סימפסון "The Homer They Fall" במהלך סצנת מונטאז' המציגה הומר סימפסון מנצח במשחקי אגרוף. במחווה לציור, הומר ומו סיזלק מופיעים בתפקידים של פירפו ושל השופט, בהתאמה. הציור מופיע גם בסרט החבר'ה הטובים משנת 1990, מאחורי ג'ימי קונוויי על הקיר של הטברנה של ניירס. יש שכינו את הציור "ציור הספורט המשפיע ביותר אי פעם". האמן אריק ג'וינר צייר מחווה לציור המציגה שני רובוטים נלחמים, בציור שנקרא "המכה האחרונה". גרסה זו מופיע בתפאורה של סדרת הטלוויזיה המפץ הגדול. שער הניו יורקר בגיליון 7 בפברואר 2022, שיחזר את הציור כשהוא מחליף את הלוחמים בתור שחקני הוקי קרח. Fights, Ny (2019-02-01). "Jab Hook's Boxing in Art: "Dempsey Through The Ropes" by George Bellows". NY FIGHTS (באנגלית אמריקאית). נבדק ב-2019-05-09. Roberts, Randy (2003). Jack Dempsey: The Manassa Mauler (באנגלית). University of Illinois Press. p. 200. ISBN 978-0-252-07148-5. Barra, Allen (2012-04-24). "'Dempsey and Firpo': The Greatest American Sports Painting". The Atlantic (באנגלית אמריקאית). נבדק ב-2019-05-09. "Dempsey and Firpo". whitney.org (באנגלית). נבדק ב-2019-05-09. "The 'Simpsons' Guide to Art History". Flavorwire (באנגלית). 2012-04-04. נבדק ב-2019-05-09. "Homer Simpson, 'Goodfellas,' and the Most Influential Sports Painting Ever". Uni Watch. 16 בפברואר 2022. נבדק ב-15 בספטמבר 2023. {{cite web}}: (עזרה) Lukas, Paul. "Homer Simpson, 'Goodfellas,' and the Most Influential Sports Painting Ever". נבדק ב-7 באוקטובר 2023. {{cite web}}: (עזרה) "The Arts in San Jose, CA | 'ROBOTS: EVOLUTION OF A CULTURAL ICON' at San Jose Museum of Art". www.metrosiliconvalley.com. נבדק ב-2023-09-15. Joyner, Eric. "The Final Blow (2003)". ericjoyner.com. נבדק ב-15 בספטמבר 2023. {{cite web}}: (עזרה) Hanks, Henry (2014-04-03). "Secrets from the set of 'Big Bang Theory' (image 7)". CNN (באנגלית). נבדק ב-2023-09-15. "Boxing Rink". The New Yorker. נבדק ב-2022-01-31. העמוד הרשמי של מוזיאון וויטני על אודות הציור על הציור, באתר NY Fights
ח'ירבת ג'מעין

בחורבת ג'מעין (Khirbet Jamma'in) נתגלו שרידיו של יישוב יהודי מתקופת הממלכה הישראלית - תקופת הברזל 2. יישוב זה מעיד על התפשטות ממלכת ישראל במערב השומרון בתקופה ההיא. כיום, החורבה ממוקמת בלב היישוב מעלה שומרון. האתר של חורבת ג'מעין שנמצא בגובה 315 מטר מעל גובה פני הים, נתגלה בשנת 1976 במסגרת "סקר מערב השומרון". בשנת 1979 עם תחילת עבודות ההכנה להקמת היישוב מעלה שומרון, הוחלט לבצע חפירות הצלה במקום שנוהלו על ידי שמעון דר מאוניברסיטת בר-אילן. בחפירות הארכאולוגיות נתגלו שרידים של יישוב המתוארך לתקופת הברזל 2, תקופת ממלכת ישראל ושרידי מועטים מהתקופה ההלניסטית. היישוב שהשתרע על פני שטח של כעשרים דונמים, היה מוקף חומת הגנה. ביישוב נמצאו בערך 20 בתים שרובם השתמרו במצב מצוין ומיוחסים ככל הנראה לקבוצת משפחות מבית שבט מנשה. רוב הבתים נבנו בסגנון בית ארבעת המרחבים. כמו כן, נתגלו באתר בית בד פרטי, בית בד ציבורי, כבשן סיד, כתריסר בורות מים חצובים, בור פחם, מחצבה, גיתות ויקב. היקב מזכיר את סגנון היקבים שנתגלו בגבעון הישראלית. בנוסף, נתגלו גם כ-12 מגדלי יין שתפקידם היה לאגור את התוצרת החקלאית של הכרמים. מסביב ליישוב נתגלו טרסות חקלאיות עתיקות שמיוחסות לאותה תקופה, כאשר בין הממצאים נתגלו גם חרסים המשויכים לתקופה ההלניסטית. מה שמעיד על תיקונים שככל הנראה בוצעו בטרסות בתקופה זו. היישוב בחורבת ג'מעין, מהווה דוגמה לכפר מתקופת המקרא שלא נחרב, אלא ניטש כאשר תושביו לקחו עימם בצורה מסודרת את חפצי הערך והכלים. שמעון דר, ח'ירבת ג'מעין - כפר מתקופת המלוכה, קדמוניות 3-4, 1980, עמ' 97-100 חרבת ג'מעין - כפר מימי הבית הראשון במערב שומרון, באתר kotar.cet.ac.il
יבגני ארז'נוב

יבגני אלכסנדרוביץ' ארז'נוב (באוקראינית: Євген Олександрович Аржанов; נולד 9 בפברואר 1948) הוא אתלט עבר רוסי אוקראיני בריצת 800 מטר. סגן אלוף אולימפי (מינכן 1972), אלוף אירופה (הלסינקי 1971), פעמיים אלוף אירופה באולמות (וינה 1970 וסופיה 1971) ושיאן האוניברסיאדה (מוסקבה 1973). לאחר פרישתו שימש פרשן ספורט ומאמן אתלטיקה. יבגני ארז'נוב נולד ב-1948 בעיר קאלוש שבברית המועצות (כיום בתחומי אוקראינה). בנעוריו החל לשחק כדורסל וכדורגל אך ב-1965 החל להתמקד באתלטיקה וב-1968 התקבל לנבחרת האתלטיקה של ברית המועצות. הקריירה הספורטיבית של ארז'נוב החלה ב-1968 ונמשכה עד 1973 כשבמהלכה זכה במדליית כסף אולימפית (אולימפיאדת מינכן). בתקופה זו היה ארז'נוב אלוף ברית המועצות בריצת 800 מטר שלוש פעמים (1970, 1971, 1973). ב-1975 סיים את אליפות ברית המועצות במקום השלישי והחליט לפרוש. לאחר פרישתו מספורט תחרותי החל לעבוד כפרשן אתלטיקה בתחנות הטלוויזיה והרדיו הלאומיות של אוקראינה. לאחר התפרקות ברית המועצות אימן את נבחרות האתלטיקה הלאומיות של דרום קוריאה ווייטנאם. באולימפיאדת מקסיקו סיטי עבר ארז'נוב את המוקדמות בריצת 800 מטר אך כשל בחצי הגמר. באליפות אירופה באתלטיקה (אנ') שנערכה באתונה, יוון סיים במקום הרביעי בריצת 800 מטר בתוצאה של 1:47.1 דקות. באליפות אירופה באתלטיקה באולם (אנ') שנערכה בווינה, אוסטריה זכה במדליית זהב בריצת 800 מטר בתוצאה של 1:51.0 דקות לפני חואן בורוז מספרד (1:51.9 דקות) וז'וזה מדימורק (אנ') מיוגוסלביה (1:51.9 דקות). באליפות אירופה באתלטיקה (אנ') שנערכה בהלסינקי, פינלנד זכה במדליית זהב בריצת 800 מטר בשיא אליפות של 1:45.62 דקות לפני דיטר פרום (אנ') מגרמניה המזרחית (1:45.96 דקות) ואנדי קרטר (אנ') מבריטניה (1:46.16 דקות - שיא לאומי). באליפות אירופה באתלטיקה באולם (אנ') שנערכה בסופיה, בולגריה זכה במדליית זהב בריצת 800 מטר בתוצאה של 1:48.7 דקות לפני פיל לואיס (Phil Lewis) מבריטניה (1:50.5 דקות) ואנדרי קופצ'יק (אנ') מפולין (1:50.5 דקות). באולימפיאדת מינכן זכה ארז'נוב במדליית כסף בריצת 800 מטר בתוצאה של 1:45.89 דקות אחרי דייב ווטל מארצות הברית (1:45.86 דקות) ולפני מייק בויט מקנייה (1:46.01 דקות). באוניברסיאדה שנערכה במוסקבה, ברית המועצות זכה במדליית זהב בריצת 800 מטר בתוצאה של 1:46.88 דקות לפני מרסל פיליפה (אנ') מצרפת (1:47.29 דקות) והאנס-הנינג אולרט ממזרח גרמניה (1:47.51 דקות). מדיה וקבצים בנושא יבגני ארז'נוב בוויקישיתוף יבגני ארז'נוב, באתר הוועד האולימפי הבין-לאומי יבגני ארז'נוב, באתר olympedia.org יבגני ארז'נוב, באתר התאחדות האתלטיקה הבין-לאומית יבגני ארז'נוב, באתר Track and Field (גברים) יבגני ארז'נוב, באתר sports-reference.com (אורכב) יבגני ארז'נוב, באתר olympics.com יבגני ארז'נוב, באתר pantheon.world כמו כן סיים שני באליפות ברית המועצות ב-1969 ריצת 800 מטר באולימפיאדת מינכן, באתר sports-reference.com (אורכב)
מילאן מקאריץ'

מילאן מקאריץ' (בסרבית: Милан Макарић נולד ב-4 באוקטובר 1995) הוא כדורגלן סרבי שמשחק בעמדת החלוץ בהפועל תל אביב מהליגה הלאומית. בתחילת הקריירה שלו החל לשחק כקשר מרכזי אך בהמשך הוסט לעמדת החלוץ מרכז בה הוא משחק כיום בדרך כלל. מילאן מקאריץ' החל את דרכו במספר קבוצות בסרביה, כולל קבוצות נוער ופרויקטים שונים. בעונת 2019/20 עשה את קפיצת המדרגה המשמעותית שלו כשעבר לראדניק סורדוליצ'ה הסרבית. בעונה הראשונה שלו בקבוצה, שיחק מקאריץ' ב-30 משחקים בכל המסגרות, כבש 11 שערים ובישל ארבעה נוספים. בעונת 2020/21, פרץ מקאריץ' והופיע גם בנבחרת סרביה. בעקבות הופעותיו המרשימות קיבל הצעה לחתום בהפועל באר שבע אך לבסוף נרכש מקאריץ' על ידי אולבורג תמורת 500,000 אירו. שנה לאחר מכן, הושאל מקאריץ' בחזרה לראדניק סורדוליצ'ה שם שותף ב-11 משחקים, לא כבש שערים אך בישל שניים. בעונת 2023/24 שיחק מקאריץ' בהשאלה בבוסניה בבוראץ באניה לוקה והיה שותף לזכייה באליפות. בסוף העונה סיים מקאריץ' את חוזהו עם אולבורג והפך לשחקן חופשי. ב-16 ביולי 2024 חתם בהפועל תל אביב בחוזה לשנתיים. ב-5 באוגוסט כבש את שערו הבכורה במדי הקבוצה במסגרת המחזור השני של גביע הטוטו של הליגה הלאומית מול הפועל רמת גן בדקה ה-62 ועלה אותה ליתרון במשחק שהסתיים בתוצאה 3-2 לחובתה של הפועל תל אביב. בוראץ באניה לוקה אליפות: 2023/2024 הפועל תל אביב גביע הטוטו לאומית:‏ 2024/2025 רדניק סורדוליצה מלך השערים של ליגת העל הסרבית: 2020/2021 מילאן מקאריץ', ברשת החברתית אינסטגרם מילאן מקאריץ', באתר ההתאחדות לכדורגל בישראל מילאן מקאריץ', באתר Transfermarkt מילאן מקאריץ', באתר Fussballdaten.de (בגרמנית) מילאן מקאריץ', באתר Soccerway מילאן מקאריץ', באתר BDFutbol מילאן מקאריץ', באתר WorldFootball.net מילאן מקאריץ', באתר National Football Teams מילאן מקאריץ', באתר FootballDatabase.eu מוטי פשכצקי, ‏הפתרון לחוד? מילאן מקאריץ' קיבל הצעה מהפועל באר שבע, באתר ערוץ הספורט, 17 ביולי 2021 מילאן מקאריץ' חתם בהפועל תל אביב:"שמעתי רבות על המועדון", באתר וואלה, 16 ביולי 2024.
טוויד (נהר)

הנהר טוויד (באנגלית: Tweed; בסקוטית: Tweid) הוא נהר באורך 156 ק"מ הזורם בדרום סקוטלנד וצפון אנגליה ובחלקו מהווה את הגבול האנגלו-סקוטי. מוצא הנהר ברמה הנקראת טווידייל כאשר המעיין המזין את ערוץ הנהר המרכזי נקרא טוויד וול (מקווה הטוויד). לאורך הערוץ מספר יובלים מצטרפים עליו מאגן ניקוז רחב המתפרס על פני דרום-מזרח סקוטלנד וברובו נמצא במחוז סקוטיש בורדרס. הטוויד נשפך אל הים הצפוני בעיירה בריק על הטוויד (הקוייה על שמו). הטוויד מושך עליו מטיילים ודייגים רבים ותורם רבות לכלכלת מחוז הבורדרס, הוא יעד פופולרי לדייגי סלמון חובבנים, והוא אף הנהר היחיד באנגליה שהדייג בו לא דורש רישיון. מקור שמו של הנהר הוא ככל הנראה מברטונית עתיקה ומשמעו "גבול". הנהר נתן את שמו לאריג הטוויד המוכר שפיתוחו ואריגתו מזוההים עם האזור. מדיה וקבצים בנושא טוויד בוויקישיתוף טוויד, באתר אנציקלופדיה בריטניקה (באנגלית)
יחיא חאג' יחיא

יחיא מרעי חאג' יחיא (בערבית: يحيى مرعي حاج يحيى; נולד ב-5 בפברואר 1961) הוא ראש עיריית טייבה. חאג' יחיא נולד בבית החולים צהלון ביפו וגדל בטייבה משולש. התשיעי מבין 14 אחים ואחיות. למד בבית ספר יסודי אל זהראא ובתיכון טייבה. שיחק בקבוצת הכדורגל הנוער של מכבי טייבה. במהלך לימודיו באוניברסיטה, עבד ככתב בעיתון הספורט "אוף סייד", שהוקם על ידי העיתונאי ולימים חבר הכנסת, זוהיר בהלול. בשנת 1981 עבד בסניף מס הכנסה בתל אביב. קיבל תואר ראשון בחשבונאות וסטטיסטיקה, מאוניברסיטת תל אביב בשנת 1985. לאחר מכן הוסמך כרואה חשבון. בשנת 1989 מונה על ידי שר המיעוטים אהוד אולמרט, לחבר ועדת ההקדשים האסלאמית ביפו, ופעל להסדרת חובות ההקדש, שתרם להגנה על נכסיו, ובעיקר בית קברות טאסו. במקביל עבד במשרדי רואה חשבון בתל אביב ורמת גן. בשנת 1991 פתח משרד עצמאי בטייבה, באותה תקופה התמקד בעבודה ציבורית וחברתית. ופעל להעניק סיוע לקבוצות ספורט ולסטודנטים מעיר הולדתו. בשנת 2015 עם עזיבתה של הוועדה הקרואה בעיר, שמו הועלה לראשונה בזירה הפוליטית המקומית, כמועמד לראשות עיריית טייבה, בבחירות הראשונות שנערכו בעיר, הוא הכריז על מועמדותו אך לבסוף לא התמודד בבחירות אלה. בבחירות ב-2024 התמודד לראשות העירייה מול ראש העירייה המכהן שועאע מנצור מסראוה כשעמד בראש רשימת "ברית טייבה לכולם" וניצח עם 51% מהקולות, בעוד מנצור מסראוה זכה ב-47.1% מהקולות. הבחירות התקיימו על בסיס חמולות, כששניהם ערכו עסקאות עם משפחות רבות. הוא נשוי ואב לחמישה. מתגורר בטייבה. מדיה וקבצים בנושא יחיא חאג' יחיא בוויקישיתוף יחיא חאג' יחיא, ברשת החברתית פייסבוק יחיא חאג' יחיא, ברשת החברתית אינסטגרם יחיא חאג' יחיא, באתר עיריית טייבה يحيى مرعي الحاج يحيى يعلن ترشيحه لرئاسة بلدية الطيبة, taybee.net ירון דרוקמן, טייבה: יחיא חאג' יחיא ניצח את ראש העיר המכהן, באתר ynet, 28 בפברואר 2024 דיאא חאג' יחיא, בחברה הערבית הכל נשאר במשפחה, גם הבחירות המקומיות, באתר הארץ, 26 בפברואר 2024
נחלת דן

האם התכוונתם ל... נחלת שבט דן – נחלתו של שבט דן המקראי הרב ישראל דן טאוב – האדמו"ר הרביעי ממודז'יץ שנקרא "נחלת דן" ע"ש ספרו.
נחל עיזים

נחל עיזים הוא נחל אכזב בנגב הצפוני. אורכו כ־10 קילומטרים. מוצא הנחל ממוקם בגובה של כ־600 מטרים מעל פני הים, כ־5.5 קילומטרים מצפון־מזרח לדימונה. כיוון זרימתו הכללי הוא לצפון־מערב. הנחל חולף בשטחי הפזורה הבדואית ואז מתחת לכביש 80, כשני קילומטרים מזרחית לערערה בנגב. בגובה של כ־440 מטרים מעל פני הים, בסמוך לכניסה הדרומית לבסיס נבטים, נשפך נחל עיזים לנחל עדרים. החברה הלאומית לתשתיות תחבורה בע"מ, נספח ניהול נגר עילי לפי תמ"א 34 ב',3/ ב'4 נחל עיזים, באתר המפות הישראלי ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
נחל פחר

נחל פחר הוא נחל אכזב בנגב הצפוני. אורכו כ־15.5 קילומטרים. מוצא הנחל ממוקם בגובה של כ־420 מטרים מעל פני הים בגבעות להב, כקילומטר וחצי מדרום־מזרח ללהבים וכשלושה קילומטרים מצפון־מערב ללקייה. כיוון הזרימה הכללי שלו הוא מערבה. לאחר שיורד מגבעות להב חולף הנחל מתחת למסילת הדרום, דרך יער דודאים ומתחת לכביש 40, כקילומטר וחצי דרומית למחלף עידן הנגב. לאחר מכן זורם הנחל מצפון לקיבוץ גבעות בר, חולף מתחת לכביש 310 ומהווה את הגבול הדרום־מערבי של העיר רהט. בסופו, בגובה של כ־165 מטרים מעל פני הים, נשפך נחל פחר לנחל גרר. תוכנית ניקוז של רשות הניקוז שקמה בשור, נערכה בהתאם לחוק הניקוז וההגנה מפני שיטפונות ב-2019. ח'ירבת אל-עומרי מצודת פחר ב-2006 נערכו חפירות ארכאולוגיות על הגדה הדרומית-מערבית של הנחל בטעם רשות העתיקות שבהם נמצאו מנזר וחווה. בחפירה מ-2014 נחשף מבנה מהתקופה העות'מאנית המאוחרת–המנדטורית. נחל פחר, באתר המפות הישראלי נחל פחר - רשות ניקוז שקמה בשור, באתר www.besor.org.il, ‏2021-02-09 מצודת פחר בעמוד ענן - המדריך השיתופי לידיעת הארץ, באתר amudanan.co.il גיליון 121 לשנת 2009נחל פחר, באתר hadashot-esi.org.il גיליון 127 לשנת 2015נחל פחר (ב'), באתר www.hadashot-esi.org.il ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
דאבל אימפקט

דאבל אימפקט (באנגלית: Double Impact) הוא סרט פעולה אמריקאי משנת 1991 בכיכובו של ז'אן-קלוד ואן דאם אשר משחק בסרט את האחים התאומים צ'אד ואלכס ואגנר אשר נפרדו בלידתם ומתאחדים מחדש במטרה לנקום את רצח הוריהם. בתחילת הסרט נרצחים היזמים ובני הזוג פול וקת'רין ואגנר, אשר היו מעורבים בפרויקט בנייה בולט בהונג קונג. הבנים התאומים שלהם - צ'אד ואלכס - אשר היו רק תינוקות באותה העת, ניצלו במהלך המתקפה על ידי העוזרת שלהם ושומר הראש של ההורים, ובהמשך הם הופרדו זה מזה בעקבות הרצח. צ'אד גדל בפריז עם שומר הראש של ההורים פרנק אייברי ויחד עם אייברי הם מנהלים בבגרותו דוג'ו לאמנויות לחימה בלוס אנג'לס, בעוד שאלכס נשאר בבית יתומים בהונג קונג והפך עם השנים לפושע ואמן לחימה. 25 שנים מאוחר יותר, פרנק מגלה על קיומו של אלכס ובעקבות כך הוא חוזר להונג קונג על מנת לפגוש את אחיו התאום ועל מנת לוודא שהעסק המשפחתי יעבור לבעלותם של צ'אד ואלכס. בעוד שבתחילה התאומים אינם מסתדרים בשל ההבדלים בחינוך ובאישיותם, הם בוחרים בהמשך לאחד כוחות על מנת לנקום באחראים למות הוריהם - ריימונד ז'אנג ונייג'ל גריפית', אשר השתלטו על העסק של הוריהם לאחר שהם רצחו אותם. ז'אן-קלוד ואן דאם - בתפקיד צ'אד ואגנר ואלכס ואגנר ג'פרי לואיס - בתפקיד פרנק אייברי אלונה שו - בתפקיד דניאל ויילד פיליפ צ'אן - בתפקיד ריימונד ז'אנג אלן סקארף - בתפקיד נייג'ל גריפית' בולו יאנג - בתפקיד מון  "דאבל אימפקט", במסד הנתונים הקולנועיים IMDb (באנגלית) "דאבל אימפקט", באתר נטפליקס "דאבל אימפקט", באתר AllMovie (באנגלית) "דאבל אימפקט", באתר Rotten Tomatoes (באנגלית) "דאבל אימפקט", באתר Box Office Mojo (באנגלית) "דאבל אימפקט", באתר Metacritic (באנגלית) "דאבל אימפקט", באתר אידיבי "דאבל אימפקט", במסד הנתונים הקולנועיים KinoPoisk (ברוסית)
חייל אוניברסלי

חייל אוניברסלי (באנגלית: Universal Soldier) הוא סרט פעולה-מדע בדיוני צבאי אמריקאי משנת 1992 בבימויו של רולנד אמריך ובכיכובם של ז'אן-קלוד ואן דאם ודולף לונדגרן. הסרט מספר את סיפורו של החייל האמריקני לוק דוורו (ז'אן-קלוד ואן דאם) שנהרג בקרב במלחמת וייטנאם והוחזר לחיים כחייל על-אנושי במסגרת פרויקט צבאי סודי בשם "החייל האוניברסלי". עם זאת, למרות שזכרונו נמחק, הוא מגלה בהמשך על עברו, ובוחר להימלט יחד עם עיתונאית הטלוויזיה הצעירה ורוניקה רוברטס (מגולמת על ידי אלי ווקר). השניים נאלצים להתמודד עם חייל אוניברסלי אחר, הסמל המגלומן והפסיכוטי אנדרו סקוט (מגולם על ידי דולף לונדגרן), אשר שאיבד את שפיותו במלחמת וייטנאם ומנסה כעת לחסל את לוק דוורו. ז'אן-קלוד ואן דאם - בתפקיד לוק דוורו / GR44 דולף לונדגרן - בתפקיד הסמל אנדרו סקוט / GR13 אלי ווקר - בתפקיד ורוניקה רוברטס אד אורוס - בתפקיד קולונל פרי ג'רי אורבך - בתפקיד ד"ר כריסטופר גרגור ליאון ריפי - בתפקיד וודוורד  "חייל אוניברסלי", במסד הנתונים הקולנועיים IMDb (באנגלית) "חייל אוניברסלי", באתר נטפליקס "חייל אוניברסלי", באתר AllMovie (באנגלית) "חייל אוניברסלי", באתר Rotten Tomatoes (באנגלית) "חייל אוניברסלי", באתר Box Office Mojo (באנגלית) "חייל אוניברסלי", באתר Metacritic (באנגלית) "חייל אוניברסלי", באתר אידיבי "חייל אוניברסלי", במסד הנתונים הקולנועיים KinoPoisk (ברוסית)
אלסנדרו סטריג'ו

אלסנדרו סטריג'ו הבן (באיטלקית: Alessandro Striggio, בסביבות 1573 – 8 ביוני 1630) היה לבריתן איטלקי, בנו של המלחין אלסנדרו סטריג'ו. סטריג'ו הבן נודע בעיקר בקשריו עם המלחין קלאודיו מונטוורדי. הוא כתב את הלברית לאופרה הראשונה של מונטוורדי "אורפיאו" (1607), אבן-דרך בתולדות הסוגה, כמו גם ה"באלו" (בלט מושר – ballet chanté) "טירסי א קלורי". סטריג'ו עבד בחצר דוכסות מנטובה ומת בדבר בעת שליחות דיפלומטית בוונציה. ביוגרפיה באתר All Music (אנגלית) הערך Striggio, Alessandro באנציקלופדיה Treccani מדריך לאופרה, אורפיאו של מונטוורדיף לברית אלסנדרו סטריג'ו הבן Stefano L'Occaso, Nani, Alessandro - אלסנדרו נאני, סטריג'ו מוזכר כבכיר בדוכסות מנטובה וכליבריתן, באתר Treccani (אנציקלופדיה איטלקית), Volume 77 (2012), ‏2012 ערך זה הוא קצרמר בנושא אישים ובנושא מוזיקה. אתם מוזמנים לתרום לוויקיפדיה ולהרחיב אותו.
דינר פרנקי

הדינר הפרנקי (בלטינית: denarius; באיטלקית: denaro; ביוונית: δηνάριο) או פני היה מטבע מימי הביניים אשר קיבל את שמו מהמטבע של האימפריה הפרנקית שהונפקה לראשונה בסוף המאה השביעית. באנגלית היא מכונה לפעמים כ"פני כסף". המראה שלו מייצג את סוף עידן מטבעות הזהב, שהיה בתחילת השלטון הפרנקי, או רומי (ביזנטי) או "פסאודו-אימפריאלי" (שנטבע על ידי הפרנקים כחיקוי של המטבע הביזנטי). כסף היה הבסיס למטבע הפרנקי מאותו הזמן ואילך. הדינר הוטבע בצרפת, בקפריסין ובחלקים מחצי האי האפניני במשך כל ימי הביניים, במדינות כמו הפטריארכיה של אקוויליה, ממלכת סיציליה, הרפובליקה של ג'נובה, הרפובליקה של סיינה, ממלכת קפריסין, וממלכת ירושלים של המדינות הצלבניות, בין היתר. בסביבות שנת 755 לספירה, על רקע הרנסאנס הקרולינגי, פפין הגוץ הציג מערכת מטבעות חדשה אשר הותאמה בסופו של דבר כך ש-12 פני (בלטינית: denarii; בצרפתית: deniers) היה שווה סולידוס אחד (solidi; sols או sous) ו-20 סולידוס היו שווים ליברה (אנ') או לירה אחת (libra, librae, או lirae; livres). מאוחר יותר, שלושה דינרים היו שווים לִיאַרד (אנ') אחד. רק הדינר היה מטבע ממשי, השאר היו יחידות חשבונאיות. מערכת זו והדינר עצמו שימשו כמודל לרבים ממטבעות אירופה, כולל הלירה שטרלינג, הלירה האיטלקית, הדינרו הספרדי והדינרו הפורטוגזי. ב-Ancien Régime בצרפת, הדינר שימש כמדד רעיוני לשיעורי הריבית על הלוואות. לפיכך, שיעור של 4% (1/25) יתבטא כ"דינר 25"; שיעור של 5% (1/20) כ"דינר 20"; וכן הלאה. דינרו ספרדי פני אנגלי פפניג גרמני דנאריוס דינר מדיה וקבצים בנושא דינר פרנקי בוויקישיתוף Peter Spufford (21 בספטמבר 1989). Money and Its Use in Medieval Europe. Cambridge University Press. p. 27. ISBN 978-0-521-37590-0. {{cite book}}: (עזרה) "Denier | History and Culture of Cypriot Medieval Coins". coins.cyi.ac.cy. METCALF, D. M.; JACOBOWITZ, M. (1996). "A New Type of Anonymous Denier of Cyprus of the Early Thirteenth Century". The Numismatic Chronicle. 156: 243–247. JSTOR 42667959 – via JSTOR. William W. Kibler (בינואר 1995). Medieval France: An Encyclopedia. Psychology Press. p. 534. ISBN 978-0-8240-4444-2. {{cite book}}: (עזרה) Ammannati, Francesco, ed. (2012). Religione e istituzioni religiose nell'economia europea, 1000–1800: Religion and religious institutions in the European economy, 1000–1800. Florence: Firenze University Press. p. 311. ISBN 9788866551232.
זרם ים

זרם ים הוא זרם המתקיים באופן קבוע למדי בימים ובאוקיינוסים. זרמי ים עשויים להתמשך על-פני אלפי קילומטרים, ויש להם השפעה רבה על האקלים ביבשות הגובלות באוקיינוס שבו נמצא הזרם. הדוגמה הבולטת ביותר לכך היא זרם הגולף, ההופך את צפון-מערב אירופה לבעלת אקלים נעים מזה של כל אזור אחר באותו קו רוחב. דוגמה אחרת היא איי הוואי, שהאקלים בהם קריר יותר (סובטרופי) מהמקובל בקו הרוחב הטרופי שבו הם שוכנים, בשל זרם קליפורניה. זרם הומבולדט הקר הגורם להיווצרותו של המדבר החופי הצחיח של צ'ילה ופרו, אך גם להתפתחות שדות הדיג מול חופי פרו הנחשבים לעשירים בעולם. תופעת האל-ניניו, שהיא היפוך זמני של זרם זה, גורמת לשינויי אקלים הרסניים לאורך חופה המערבי של דרום אמריקה. השפעתו של אל-ניניו מגיעה עד לחופי אוסטרליה. זרמי ים מעל פני השטח נגרמים בדרך-כלל בגלל רוחות, ובשל כוח קוריוליס הם נעים בדרך-כלל עם כיוון השעון בחצי הכדור הצפוני ונגד כיוון השעון בחצי הכדור הדרומי. זרמים תת-ימיים נגרמים בדרך-כלל בשל הבדלים בצפיפות ובטמפרטורת המים. זרמים אלה נקראים לפעמים "נהרות תת-ימיים". לזרמי ים יש גם השפעה רבה על תפוצתם של בעלי-חיים רבים. דוגמה נאה לכך הוא מחזור-החיים של הצלופח. לזרמים ימיים קיימת השפעה חשובה על כלי שיט, כלי שיט אשר מפליג באזור בו קיים זרם ובמיוחד זרמים חזקים (לדוגמה: זרם הגולף) חייב להתחשב בו לצורכי ניווט, כדי לא לאבד את דרכו, בכלי שיט מודרניים קיימים הגאים אוטומטיים אשר מתקנים את הסטיות, אך כאשר הגאי מחזיק בהגה עליו לשים לב להשפעות הזרמים והרוחות על נתיב כלי השיט. ההתחממות הגלובלית משפיעה גם על האוקיינוסים וזרמי הים. לפי הדוח השישי של הפאנל הבין-ממשלתי לשינוי אקלים, האדם גרם להתחממות האטמוספירה, היבשה והאוקיינוסים, וכתוצאה מכך קיים סיכון נמוך לשינויים בזרמי הים. גאוגרפיה פיזית - מונחים מדיה וקבצים בנושא זרם ים בוויקישיתוף זרמי ים(הקישור אינו פעיל), באתר "board-pack" ארז גרטי, זרמי הים, במדור "מאגר המדע" באתר של מכון דוידסון לחינוך מדעי, 30 אפריל 2010 זרם ים, באתר אנציקלופדיה בריטניקה (באנגלית) זרמי ים, דף שער בספרייה הלאומית IPCC, Climate Change 2021: THe Physical Science Basis, 2021 ערך זה הוא קצרמר בנושא גופי מים. אתם מוזמנים לתרום לוויקיפדיה ולהרחיב אותו.
גלנגרי גלן רוס

גלנגרי גלן רוס (באנגלית: Glengarry Glen Ross) הוא סרט קולנוע משנת 1992 המבוסס על המחזה מ-1984 בעל אותו השם מאת דייוויד מאמט. המחזה זכה בפרס טוני ובפוליצר ועובד על ידי המחזאי לתסריט. הסרט, כמו המחזה שקדם לו, ידוע גם בשל השימוש המרובה בגסויות. המילה "Fuck" מופיעה בתסריט 138 פעמים בעוד שאורכו של הסרט רק 100 דקות. אל פצ'ינו היה מועמד על סרט זה לפרס אוסקר לשחקן המשנה הטוב ביותר, אך באותה שנה זכה בפרס אוסקר לשחקן הטוב ביותר עבור תפקידו בסרט ניחוח אישה. הסרט מציג תמונות משגרת חייהם של ארבעה סוכני נדל"ן נואשים אשר מוכנים להסתכן במעשים בלתי מוסריים ואף פליליים (החל בשקרים וחנופה וכלה בשוחד, איומים ופריצה) על מנת למכור נכסים בלתי רצויים לקונים פוטנציאליים. הסרט ידוע במיוחד במונולוג בן שבע הדקות של אלק בולדווין, המגלם את תפקיד נציג הבעלים של החברה, אשר מטיל אימה על הסוכנים וגורם להם לנסות באופן נואש להציל את משרתם. הסרט מציג את המציאות האכזרית של הכלכלה החופשית באור ביקורתי ומעלה נושאים כגון הזכות לפרנסה בכבוד, ביטוח בריאות, פערים חברתיים וחופש בחירה. "גלנגרי גלן רוס", במסד הנתונים הקולנועיים IMDb (באנגלית) "גלנגרי גלן רוס", באתר נטפליקס "גלנגרי גלן רוס", באתר AllMovie (באנגלית) "גלנגרי גלן רוס", באתר Rotten Tomatoes (באנגלית) "גלנגרי גלן רוס", באתר Box Office Mojo (באנגלית) "גלנגרי גלן רוס", באתר Metacritic (באנגלית) "גלנגרי גלן רוס", באתר אידיבי "גלנגרי גלן רוס", במסד הנתונים הקולנועיים KinoPoisk (ברוסית) ג'ייסון ביילי, ניו יורק טיימס, אלן ארקין ב"גלנגרי גלן רוס": פצע פתוח של ייאוש ופחד, באתר הארץ, 2 ביוני 2023